CELEX: 52012DP0358
Language: bg
Date: 2012-10-23 00:00:00
Title: Искане за снемане на парламентарния имунитет на Martin Ehrenhauser Решение на Европейския парламент от 23 октомври 2012 г. относно искането за снемане на имунитета на Martin Ehrenhauser (2012/2152(IMM))

7.3.2014   
            
            
               BG
            
            
               Официален вестник на Европейския съюз
            
            
               CE 68/61
            
         Вторник, 23 октомври 2012 г.Искане за снемане на парламентарния имунитет на Martin Ehrenhauser
   P7_TA(2012)0358
   Решение на Европейския парламент от 23 октомври 2012 г. относно искането за снемане на имунитета на Martin Ehrenhauser (2012/2152(IMM))
   2014/C 68 E/08
   
      Европейският парламент,
   
   
               —
            
            
               като взе предвид искането за снемане на имунитета на Martin Ehrenhauser, внесено от прокуратурата във Виена на 21 март 2012 г. и обявено на пленарно заседание на 2 юли 2012 г., във връзка със завеждането на предварително производство,
            
         
               —
            
            
               като изслуша Martin Ehrenhauser съгласно член 7, параграф 3 от своя правилник,
            
         
               —
            
            
               като взе предвид член 9 от Протокол № 7 за привилегиите и имунитетите на Европейския съюз и член 6, параграф 2 от Акта от 20 септември 1976 г. за избирането на членове на Европейския парламент чрез всеобщо пряко избирателно право,
            
         
               —
            
            
               като взе предвид член 57 от австрийската конституция,
            
         
               —
            
            
               като взе предвид решенията на Съда на Европейския съюз от 12 май 1964 г., 10 юли 1986 г., 15 и 21 октомври 2008 г., 19 март 2010 г. и 6 септември 2011 г. (1),
            
         
               —
            
            
               като взе предвид член 6, параграф 2, и член 7 от своя правилник,
            
         
               —
            
            
               като взе предвид доклада на комисията по правни въпроси (A7-0332/2012),
            
         
               A.
            
            
               като има предвид, че прокуратурата във Виена е поискала снемането на имунитета на Martin Ehrenhauser, член на Европейския парламент, за да позволи на австрийските органи да проведат разследване и наказателно преследване срещу него;
            
         
               Б.
            
            
               като има предвид, че снемането на имунитета на Martin Ehrenhauser се отнася до предполагаеми престъпления във връзка с незаконен достъп до компютърна система по член 118a от австрийския Наказателен кодекс, нарушаване на телекомуникационната тайна по член 119 от Наказателния кодекс, незаконно прихващане на данни по § 119a от Наказателния кодекс и подозрение за злоупотреба с апарат за записване и възпроизвеждане на звук по § 120 (2) от Наказателния кодекс, както и нарушение на член 51 от Закона за защита на данните от 2000 г.
            
         
               В.
            
            
               като има предвид, че съгласно член 9 от протокола за привилегиите и имунитетите на Европейския съюз на членовете на Европейския парламент се предоставят на територията на тяхната собствена държава имунитетите, предоставяни на членовете на националните парламенти;
            
         
               Г.
            
            
               като има предвид, че съгласно член 57, параграф 2 от австрийската конституция, с изключение на случаи, когато бъдат заловени на местопрестъплението, членовете на националния съвет могат да бъдат арестувани само със съгласието на националния съвет и че претърсвания по домовете на членове на националния съвет се нуждаят от одобрението на националния съвет; като има предвид, че съгласно член 57, параграф 3 от австрийската конституция, членове на националния съвет могат да бъдат подлагани на процедури от компетентните органи във връзка с престъпна дейност, само ако е очевидно, че престъпната дейност няма нищо общо с политическата дейност на въпросния депутат, и че съгласно тази разпоредба, в случай че въпросният депутат или една трета от членовете на постоянния комитет, на когото е поверен случая, го поискат, компетентният орган следва да получи от националния съвет решение относно наличието на взаимовръзка;
            
         
               Д.
            
            
               като има предвид, че за да може Martin Ehrenhauser да бъде разследван, е необходимо имунитетът му да бъде снет;
            
         
               Е.
            
            
               като има предвид, че при изслушване пред комисията по правни въпроси на Европейския парламент Martin Ehrenhauser е заявил, че според него неговият имунитет следва да бъде снет;
            
         
               Ж.
            
            
               като има предвид, че Съдът на Европейския съюз е постановил, че привилегиите и имунитетите „са предоставени изключително в интерес на Общността, това не променя факта, че те са изрично предоставени на длъжностните лица и другите служители на институциите на Общността, както и на членовете на Парламента“ и че „Протоколът създава субективно право в полза на посочените лица“ (2);
            
         
               З.
            
            
               като има предвид, че член 9 от протокола за привилегиите и имунитетите на Европейския съюз и член 57 от австрийската конституция не възпрепятстват снемането на имунитета на Martin Ehrenhauser;
            
         
               1.
            
            
               Решава да снеме имунитета на Martin Ehrenhauser;
            
         
               2.
            
            
               Възлага на своя председател незабавно да предаде настоящото решение и доклада от водещата комисия на съответните органи на Република Австрия и на Martin Ehrenhauser.
            
         
      (1)  Дело 101/63, Wagner/Fohrmann и Krier, [1964] Сборник, стр. 195; дело 149/85, Wybot/Faure и други, [1986] Сборник, стр. 2391; Дело Т-345/05 Mote/Парламент, [2008] Сборник стр. II-2849, съображение 28. съединени дела C-200/07 и C-201/07 Marra/De Gregorio и Clemente, [2008] Сборник, стр. I-7929; дело T-42/06 Gollnisch/Парламент, [2010] Сборник стр. II-01135 и дело C-163/10 Patriciello (все още непубликувано в сборника).
   
      (2)  Дело Т-345/05 Mote/Парламент, [2008] Сборник стр. II-2849, съображение 28.